**Tisztelt Cégvezető, Tisztelt Leendő Támogatónk!**

A társasági adóról szóló törvény kedvező feltételeket biztosít azoknak a nyereséges gazdasági társaságoknak, amelyek támogatják az előadó-művészeti tevékenységünket, melyet idéntől két módon tehet meg: ***NAV-on keresztüli adófelajánlással, illetve közvetlenül is.*** A támogatás teljes összege levonható a fizetendő társasági adóból, sőt a támogatás egyéb ráfordítás címén költségként is elszámolható, ezáltal csökkenti az adóalapot és szolid megtakarítást is eredményez. A támogatás nemcsak a 2016. évi társasági adót, hanem a 2017. évben esedékes adóelőleget is csökkenti.

**Most lehetőségünk nyílik a május 31-ig befizetendő adót is befogadni, mégpedig úgy, hogy csupán egy nyomtatvány segítségével Támogatóink a Szabadtérivel együtt rendelkeznek április 15.-ét követően az társasági adó felajánlásáról NAV-on keresztül. (együttes kérelem hatósági igazoláshoz)**

A Szegedi Szabadtéri Játékok az elmúlt évekhez hasonlóan, színvonalas hazai és nemzetközi sztárokat felvonultató, látványos és művészeti értelemben is egyedülálló textúrájú produkciókkal várta és várja régi és új közönségét. 2016-ban ünnepli alapításának 85. születésnapját a Szegedi Szabadtéri Játékok. Magyarország legnagyobb szabadtéri színházi fesztiválját 1931-ben alapították, azóta hazánk kiemelkedő kulturális rendezvénye és a város legfőbb turisztikai vonzereje, egyszersmind szimbóluma.

Az előadások mind színvonalasabb és - színházi értelemben - technikailag is új eszközöket felvonultató bemutatók létrehozásához olyan cégeket keres, akik a társasági adókedvezményre jogosító támogatásukkal a Szegedi Szabadtéri Játékok csillagfényes estéinek sikereihez hozzá tudnak járulni.

Partnereink jelentkezését a penzugy@szegediszabadteri.hu e-mail címen, vagy a +36 30 611 2001 telefonszámon várjuk.

Kérjük, amennyiben lehetőséget látnak a támogatás nyújtásra, engedjék meg, hogy teljes körűen tájékoztassuk Önöket a pontos részletekről.

Tisztelettel,

Herczeg Tamás

ügyvezető igazgató

**Az elérhető adómegtakarítás 10.000.000 Ft támogatás utalása esetén:**

Támogató 10% társasági adót fizet (adóalap < 500 millió Ft)

|  |  |  |
| --- | --- | --- |
| Megnevezés | Támogató esetén (e Ft) | Nem támogató esetén (e Ft) |
| Adózás előtti eredmény | 150 OOO | 150 000 |
| Támogatás összege | 10 000 | - |
| Adóalap | 140 000 | 150 000 |
| Társaság Adó kötelezettség | 14 500 | 15 000 |
| Adókedvezmény | 5 000 | - |
| Társaság Adó fizetési kötelezettség | 4 500 | 10 000 |
| Kiegészítő támogatás (támogatás összegének10 %-ának a 75 %-a) | 750 | - |
| Ténylegesen kifizetett összegek (támogatás es a társasági adó) | 14 750 | 15 000 |
| \* Eljárási illeték | 20 | - |
| Megtakarítás + az élmény | 230 |  |

Támogató 19% társasági adót fizet (adóalap > 500 millió Ft)

|  |  |  |
| --- | --- | --- |
| Megnevezés | Támogató esetén (e Ft) | Nem támogató esetén (e Ft) |
| Adózás előtti eredmény | 150 OOO | 150 000 |
| Támogatás összege | 10 000 | - |
| Adóalap | 140 000 | 150 000 |
| Társaság Adó kötelezettség | 26 600 | 28 500 |
| Adókedvezmény | 10 000 | - |
| Társaság Adó fizetési kötelezettség | 16 600 | 28 500 |
| Kiegészítő támogatás (támogatás összegének 19%-ának a75%-a) | 1 450 | - |
| Ténylegesen kifizetett összegek (támogatás es a társasági adó) | 28 025 | 28 500 |
| \* Eljárási illeték | 20 | - |
| Megtakarítás + az élmény | 455 |  |

(**Jogi háttér:** TAO tv. 4 § 37. és 39. pont, 22 § (1) bekezdés, 22 § (4) – (8) bekezdés b. pontja. 29/T § (1) – (2) bekezdés, 3. számú melléklet B/15 pont.) **Hasznos információk:** Támogatási szerződés tervezet • Fontosabb jogszabályok • 1996. évi LXXXI. (Tao) tv. a társasági adóról és az osztalékadóról • Az előadó-művészeti szervezetek támogatásról és sajátos foglalkoztatási szabályairól szóló 2008. évi XCIX. törvény • 14/2012 (III.6.) NEFMI rendelet az előadó-művészeti szerveztek és az előadó-művészeti érdekképviseleti szerveztek működésével kapcsolatos hatósági eljárások és adatszolgáltatások részletes szabályairól • a Film- és Előadó-művészeti Iroda tájékoztatja

**Milyen előnyökhöz jut egy vállalat, ha támogat egy színházat?**

**Adókedvezmény:** A Támogató a részére kiadott támogatási igazolásban szereplő összegig a támogatás juttatásának adóéve és az azt követő három adóév **adójából veheti az adókedvezményt igénybe**, a Tao. tv, 23 §. (3) bekezdésében szereplő mértékig.

**„Személyesebb adófizetés”:** A Támogató nem a személytelen, ellenőrizhetetlen állami kasszába, hanem egy neki szimpatikus színházának fizeti a társasági adójának egy részét.

**Likviditási szempont:** Több évig tudja az adókedvezmény összegét felhasználni, ezzel optimalizálni tudja az adott évek fizetési kötelezettségét

**Megtakarítási szempont:** A támogatás elszámolható költségként, így csökkenti a társasági adóalapot, mellyel arányosan csökken az adófizetési kötelezettsége is a Támogatónak.

**Megkötések nélküli támogatás:** Nem csak pénzbeli támogatás lehetséges, hanem bármilyen eszköz, anyag adható támogatásként.

**Támogassa a Szegedi Szabadtérit, miközben pénzt takarít meg cégének!**